ร้านนี้ตั้งอยู่ริมถนนใหญ่ แต่ทางเข้าร้านอันตรายมาก ต้องขับรถตัดเลนถึงสามเลนโดยมีระยะทางให้ตัดสินใจแค่ไม่ถึงร้อยห้าสิบเมตร.. อันตรายมากค่ะ

บรรยากาศร้าน ตกแต่งด้วยงานไม้แกะสลักเต็มร้าน โต๊ะไม้ เก้าอี้ไม้ กรอบไม้ และงานแกะสลักรูปม้า เต็มร้าน ตรงกลางเป็นสระน้ำใหญ่มากๆ 

พนักงาน บริการดีมาก ใส่ใจ ตอบดี ยิ้มแย้ม และคนเยอะ

เมนูวันนี้ (ด้วยความที่ไม่ได้สั่ง อาจจะจำชื่อผิดๆ ถูกๆ นะคะ)
- ปีกไก่ (ยัดไส้) ... อร่อยดีค่ะ ตรงปีกบนไม่มีกระดูกเลย อร่อยดี
- ใบเหรียงผัดไข่ ... หวานมากๆๆๆๆ กินแล้วหวานสุดๆ
- ส้มตำแซลมอน ... เสริฟพร้อมหมี่ผัด และผักสด จานนี้อร่อยค่ะ ทั้งส้มตำและหมี่ เข้ากันมากๆ
- เป๋าฮื้อเจี๋ยนน้ำมันหอย ... เค็มมากๆ ต้องกินกับข้าวสวย ไม่งั้นก็ต้องไม่ตักน้ำออกมา
- หอยเชลล์ ... อร่อยมากค่ะ มีหอมเจียวโรยด้วย สุดๆ จานนี้
- ปลาย่างเกลือ (หรืออะไรทำนองนี้) ... ปลาสดมากค่ะ อร่อยดี
- ต้มยำไข่ปลา ... จานนี้สุดๆ อ่ะ ไข่ปลาเพียบ อร่อยฟินมากๆ
- รังนก ... เฉยๆ อ่ะค่ะ เสริฟมาพร้อมแปะก๊วย และรากบัว

สรุปว่า .. ร้านนี้กับข้าวอร่อยเป็นบางอย่าง ถ้าให้แนะนำก็ต้มยำไข่ปลา กับหอยเชลล์เลยค่ะ อร่อยฟินมากๆ 